Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A megkeresésre adott válaszában a lap névtelen jogi szakértője a sajtóról szóló 1986. évi II. törvény már hatályon
Paragraph Index: 1319

1999. október 18-án az Adatvédelmi Biztos Irodájához fordult egy indítványozó, akinek a testvérét brutálisan meggyilkolták. Ismerősei hívták fel a figyelmét arra, hogy az RTL Klub televízió Helyszíni szemle című műsora riportot kíván sugározni, amely bemutatná testvére halálának tragikus körülményeit. A panaszos a szerkesztőséghez fordult, de a gyártásvezető azzal hárította el kérését, hogy a szereplők hozzájárultak adataik nyilvánosságra hozásához. Fennállt a veszélye annak, hogy a hozzátartozók információs önrendelkezési joga sérülhet, felmerült az a lehetőség is, hogy az áldozat gyermeke a televízió közvetítésével szerez tudomást szülője halálának előle eltitkolt körülményeiről, és a riport megsérti a hozzátartozók kegyeleti jogát. Fentiekre tekintettel az adás tervezett napján levélben fordultunk ombudsman-társammal, dr. Polt Péterrel a televízió-társaság vezérigazgatójához, és felhívtuk figyelmét a közlés módjából esetleg következő veszélyekre. (Az állásfoglalás a mellékletben található.) (687/A/1999) A közszolgálati televíziót érintően kevés beadvány érkezett, mégis a következőkben ismertetett vizsgálat egy fontos kérdéskörre irányította rá a figyelmet. Egy budapesti lakos beadvánnyal fordult a biztoshoz, melyben leírta, hogy az MTV Rt. reklámfelhívására másolatot szeretett volna kérni egy műsorról, amely korábban az ő írásbeli felhatalmazásával különleges adatait nyilvánosságra hozta. A kért másolatot többszöri kérésre sem kapta meg. Az eljárás során kapcsolata az adatkezelővel megromlott, így a panaszos hozzájáruló nyilatkozatát visszavonta, és az Avtv. 11. § (1) bekezdés b) pontja alapján kérte adatai törlését. A Magyar Televízió Rt. alelnöke válaszában kifejtette: „Amennyiben az MTV Rt. műsoraiban szereplők visszavonnák a hozzájáruló nyilatkozataikat és ez egy bevett gyakorlattá válna, akkor nem csak az MTV Rt., de valamennyi televíziós társaság műsorszolgáltatása ellehetetlenülne, és minden egyes törlési eljárás igen jelentős költségráfordítást vonna maga után. Véleményünk szerint annak a kérdésnek az elbírálása, hogy ilyen jellegű ügyekben egy, a műsorban közreműködő személy jogosan visszavonhatja-e a műsorban való szerepléséhez adott hozzájáruló nyilatkozatát, a bíróság jogkörébe tartozik. Az előzőekben kifejtett álláspontunktól függetlenül (a panaszossal) készült műsorrészt a rögzített anyagból töröltük. Az erről készült jegyzőkönyvet mellékeltük.” A törvény szerint az adatalany hozzájáru- 2000/88/II. szám lásának visszavonása megszünteti az adatkezelés jogalapját, tehát azt meg kell szüntetni. A jog ismeri a joggal való visszaélés, a rendeltetésszerű joggyakorlás vagy a jóhiszeműség fogalmát, ám ezen fogalmak használata kivételesen merülhet föl az alkotmányos jogok gyakorlásánál. A személyes adatok védelméhez fűződő alkotmányos jog gyakorlásában az érintettet csak törvény korlátozhatja, és csak akkor, ha az adatkezeléssel elérni kívánt cél csak a korlátozás útján valósítható meg, az feltétlenül szükséges, és más módon el nem érhető, továbbá, ha a korlátozás mértéke ésszerű, és arányban áll a korlátozás céljaival, egy másik alkotmányos jog biztosításával. Mint az a beadványából kiderül, megszűntek azok a külső feltételek, amelyek az egyoldalú és önkéntes jognyilatkozata megtételekor fennálltak. Az adatkezelőnek nincs mérlegelési joga a kérés teljesítését illetően, hiszen az Avtv. alapján az érintett kérelmére törölni kell az adatokat. Nem fordulhat elő tömeges adattörlési kérelem, ha az adatkezelés megfelel a fennálló, a társadalom által ismert és elfogadott adatkezelési szabályoknak, ideértve az adatalany személyének tiszteletét, betekintési és másolatkészítési jogának elismerését is. Ezen feltételek megteremtéséről az adatkezelő köteles gondoskodni. A televízió-társaságok sok érintett személyes adatait (képmását, hangját) kezelik a hozzájárulásukkal. A kezelt adatok számához képest elenyészően kevés az adattörlési kérelmek száma, pedig ezt a jogot már 1993 óta gyakorolhatják az állampolgárok. (302/A/1999) Levéltárak, tudományos kutatással kapcsolatos adatkezelés Az elmúlt évben beszámoltunk arról, hogy a köziratokról, a közlevéltárakról és a magánlevéltári anyag védelméről

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes